Ustoz Ubaydulla Uvatovni xotirlab l G'aybulloh domla (02.11.2022y)
Channel: Etiqod UZ
Date: 03/11/2022

Ubaydulla Uvatov
Umumiy ma’lumot:
Ubaydulla Uvatov (23.01.1940 – 3.11.2020)  – o’zbek islomshunos olimi, sharqshunos, tarix fanlari doktori, professori.2008-2013 – yillarda Imom Buxoriy xalqaro markazi direktori.2017-2020 – yillarda Imom Termiziy xalqaro ilmiy tadqiqot markazi direktori.2009 – yilda “Mehnat shuhrati”  ordeni sohibi.2017 – yilda “O’zbekiston Respublikasida xizmat ko’rsatgan yoshlar murabbiysi” faxriy unvoni sohibi.2020 – yilda “Fidokorona xizmatlari uchun” ordeni sohibi.Biografiyasi va kasbiy faoliyati:1940-yil 23-fevralda Qashqadaryo viloyati G’uzor tumani, Pachkamar qishlog’ida chorvador oilasida tug’ilgan. Qashqadaryo viloyati G’uzor tumanidagi 1- umumta’lim maktabini tamomlagan. Ushbu maktabga 2019-yilda Ubaydulla Uvatov nomli berilib, 1-sonli ixtisoslashgan umum ta’lim maktabiga aylantirildi. 1964-yilda O’rta Osiyo davlat universitetining Sharq fakulteti, arab filologiyasi bo’limini sharqshunos, arab filologi mutaxassisligi bo’yicha tamomladi. 1964-yildan boshlab turli davrlarda Toshkent Davlat universitetining Sharq fakultetida pedogogik faoliyatini olib borgan. 1967-1970-yillarda O’zbekiston fanlar Akademiyasining Abu Rayhon Beruniy nomidagi Sharqshunoslik instituti aspiranturasida tahsil oldi. Shuningdek, 1962-1963-yillarda Misr Arab Respublikasi, 1966-1967-yillarda va 1975-1978-yillarda Iroq davlati, 1982-1985-yillarda Liviya Xalq Respublikasida arab tili tarjimoni sifatida faoliyat ko’rsatgan. Mustaqillikning ilk yillaridanoq U.Uvatov Respublikaning davlat tashkilotlarida mas’uliyatli lavozimlarda faoliyatini davom ettirdi.Jumladan, 1991-1992-yillar O’zbekiston Respublikasi Prezidenti devoni konsultativ sektor boʻlim mudiri, 1992-1995-yillar Oʻzbekiston Respublikasi Vazirlar Mahkamasi huzuridagi Din ishlari boʻyicha qoʻmita raisi birinchi oʻrinbosari lavozimlarida ishladi. Undan keyingi faoliyatida ilmiy soha ustunlik qilib, 1995-1997-yillar Oʻzbekiston Fanlar Akademiyasi Sharqshunoslik institutida yetakchi ilmiy xodim, 1997-1999-yillar “Xalqaro Amir Temur” jamgʻarmasi raisi birinchi oʻrinbosari, 1999-2000-yillar “Xalqaro Oltin Meros” xayriya jamgʻarmasi raisi birinchi oʻrinbosari lavozimlarida samarali mehnat qildi. 1999-yildan Toshkent islom universiteti “Islomshunoslik ilmiy tadqiqot markazi”,  keyinchalik “Manbalar xazinasi bo’limida” faoliyat yuritgan.U.Uvatov 1999-yildan beri Toshkent islom universiteti, keyinchalik Oʻzbekiston xalqaro Islom akademiyasida Hadisshunoslik”, “Yurtimiz allomalari”, “Hadis toʻplamlarini qiyosiy oʻrganish”, Chet tilidagi maxsus adabiyotlarni oʻqish amaliyeti” fanlaridan minglab bakalavr va magistrlarga saboq bergan.2008-yilda Ubaydulla Uvatovga Oliy attestatsiya komissiyasi tomonidan professorlik unvoni berilgan.2014-yildan Ubaydulla Uvatov oʻz faoliyatining yangi qirralarini namoyon qila boshladi. U “Oʻzbekiston ma’rifatparvarlar jamiyati”ning raisi etib tayinlandi. Jamiyat xozirga uning rahbarligi ostida respublika miqyosida o’z faoliyatini yuritishga intilib, respublikamizning ziyoli qatlamini oʻz safida birlashtirishga, ularning faoliyatini muvofiqlashtirishga munosib hissasini qoʻshgan.Ubaydulla Uvatov Oʻzbekiston xalqaro islom akademiyasi Ixtisoslashgan kengashining doimiy a’zosi. Islomshunoslik sohasida koʻzga koʻringan mutaxassis va yetuk olim sifatida koʻplab xorijiy xalqaro anjumanlarda muvaffaqiyatli ishtirok etgan. Jumladan, BAA, Angliya, Rossiya, Qozogʻiston, Turkiya, Misr Arab Respublikasi, Saudiya Arabistoni va boshqa davlatlarda yurtimiz allomalarining dunyo sivilizasiyasiga qoʻshgan mislsiz hissalari haqida chet tilida ma’ruzalar qilib kelgan.“Islom nuri” gazetasi, “Imom Buxoriy saboqlari” jurnalining tahrir hay’ati a’zosi bo’lgan. Imom Buxoriy xalqaro markazi direktori(2008-2013), Imom Termiziy xalqaro ilmiy tadqiqot markazi direktori (2017-2020) lavozimlarida ham mehnat faoliyatini olib borgan. Taniqli olim Ubaydulla Uvatov 2020-yil 3-noyabr kuni 80 yoshida vafot etdi, Toshkentdagi Said Vaqqos ota qabristoniga dafn etildiIlmiy me’rosi:O’z ilmiy faoliyati davomida 300dan ortiq maqola, 50ga yaqin kitob va risolalar tayyorlagan. Ushbu nashrlarning aksariyati chuqur ilmiy asoslangan tadqiqotlar boʻlib, publisistik maqolalar, oʻquv-uslubiy materiallari ham shular jumlasidandir. Mazkur ilmiy ishlar orasida rus, arab, turk tillarida chop etilgan tadqiqotlar ham talaygina boʻlib, ular Misr Arab Respublikasi, Rossiya, Turkiya, Qozogʻiston, Saudiya Arabistoni va Qirgʻizistonda nashr etilgan. Shu bilan birga U.Uvatov diniy-ma’rifiy yoʻnalishda nashr etilgan yuzlab kitob va ilmiy risolalarning mas’ul muharriri va taqrizchisi boʻlgan.

Manba: https://uz.wikipedia.org/wiki/Ubaydulla_Uvatov